open-index/open-wikipedia-markdown huggingface dataset:
Eggersøya

**Eggersøya** er Grønlands sørligste øy. Den ligger i Kujalleq kommune og er ubebodd.

## Geografi
Eggersøya er et viktig landemerke ved Kapp Farvel, øyas sørlige nes, som utgjør Grønlands sørligste punkt. Øya er en del av Kapp Farvel arkipelet (Nunap Isua).

Øya har en sterkt innskåret kystlinje og er skilt fra nabøyene i øygruppen av smale sund. Qunnerit ligger i vest, Sammisoq i nord og de mindre Avatdlerssuaq og Saningassoq i øst. Eggersøya har et areal på 308,8&nbsp;km² og en kystlinje på 150,2 kilometer.

Kapp Farvel ligger ytterst på øyas sørspiss, med en høyde på over 600 meter, og er kjent for svært krevende værforhold.

## Arkeologi
Eggersøya har arkeologiske spor fra både inuit og norrøne bosetninger. På vestkysten finnes en tidlig thulekultur boplass med vinterhus, telt, graver og depoter. Sørvest på øya ligger en middelaldersk norrøn gård med boliger og fårefold. Øya viser også tegn på palæoeskimoisk aktivitet, som dorsetkulturen. Undersøkelser i 2001 bekreftet thuletomter fra 1300-tallet.

## Referanser
Căile Ferate Române

**Căile Ferate Române** **CFR**, er et statlig jernbaneselskap i Romania. CFR ble opprinnelig opprettet i 1880, men det har eksistert jernbaner i det nåværende Romania siden 1854. Siden 1998 har CFR bestått av fem uavhengige selskaper. CFR Călători driver persontransport, CFR Marfă driver godstransport, CFR Infrastructură er ansvarlig for infrastruktur for de rumenske jernbanene, og Societatea Feroviară de Turism, SFT, driver museumstog. 

## Selskaps struktur

I 1998 ble CFR delt opp i egne selskaper:

*CFR Călători (passasjerer)

*CFR Marfă (godstog)

*CFR Infrastructură (spor og signal)

CFR har sitt hovedkvarter i București og har også regionale kontorer i Brașov, Cluj-Napoca, Constanța, Craiova, Galați, Iași og Timișoara.

## Persontrafikk
Persontransport håndteres av CFR Călători. Billetter kjøpes på stasjon, automat eller nett
Rimelige priser, Komfort varierer (eldre og nyere vogner), Populært blant både lokale og turister

### InterCity
InterCity (IC) er ekspresstog som kjører mellom større byer og til Sortehavskysten.
### EuroCity og EuroNight
EuroCity (EC) og EuroNight (EN) er tog for internasjonal trafikk, som drives av CFR i samarbeid med andre nasjonale jernbaneselskaper i Europa.
## Godstransport

Godstransporten utføres av CFR Marfă. Siden 2013 har selskapet vært 51 % eid av Grup Feroviar Român, mens resten eies av den rumenske staten.

## Referanser
Comboios de Portugal

**CP — Comboios de Portugal, EPE** opprettet 15. april 1975 er et statseid portugisisk jernbaneselskap som står for passasjertog i Portugal. Før juni 2009 var "CP" en forkortelse for **Caminhos de Ferro Portugueses**.

I 2019 hadde CP 145 millioner passasjerer.

Portugals første jernbane åpnet 28. oktober 1856 mellom Lisboa og Carregado, og *[[Companhia dos Caminhos de Ferro Portugueses]]* ble opprettet.
## Referanser
Hrvatske željeznice

**Hrvatske željeznice** (), forkortet **HŽ**, er Kroatias statseide jernbaneselskap. Selskapet ble grunnlagt i 1991 og er medlem av Internasjonale jernbaneunionen (UIC). Dets oppdrag er å forvalte landets jernbaneinfrastruktur og sørge for passasjer- og godstrafikk via jernbane.

## Bakgrunn
Det kroatiske jernbanenettet har 2974 km skinner, hvorav 248 km er dobbeltsporet. 1228 km av dette er elektrifisert. Jernbanenettet sliter med manglende vedlikehold, og modernisering er nødvendig, siden det siden Jugoslavia gikk i oppløsning har vært gjort lite investeringer i jernbaneinfrastrukturen. Hovedjernbanelinjen går fra Dobova til Tovarnik. Den er en del av Pan-European Corridor X og forbinder de økonomisk mest utviklede byene i Kroatia med hverandre.

HŽ locomotive 1141 303.jpg|Et ellok av den vanligste typen hos HŽ. Disse er bygget av Končar på lisens fra Asea i Sverige.
 

## Referanser


## Eksterne lenker
*
Billy (navn)

**Billy** er et mannsnavn.

## Etymologi

## Utbredelse
*Billy* var et populært navn i USA fra 1920- til 1990-årene og hadde en popularitetstopp med 0,9% i 1934.

*Billy* er i dag et vanlig navn blant annet i USA, Venezuela og Republikken Kongo.

|}

## Kjente personer med navnet
Personene i listen er ordnet kronologisk etter fødselsår.

## Annen bruk av navnet

## Referanser


## Eksterne lenker
* 
*
Mathias Haukeland

**Mathias Haukeland** (født 1996) er en norsk artist. 

I 2020 gikk låten hans «Chernobyl 2017», sammen med Sander Meland og Benjamin Beats, viralt i Japan, etter at den ble kjent gjennom TikTok.

Han deltok i reality-programmet *[[Paradise Hotel (Norge)|Paradise Hotel]]* i 2020*.*

Haukeland er lillebroren til den norske artisten Andreas Haukeland (TIX). 

## Referanser


## Eksterne lenker
*
Bălgarski Dărsjavni Zjelesnitsi

**Bălgarski Dărsjavni zjelesnitsi**, forkortet som БДЖ, **BDZj** eller **BDŽ**) er Bulgarias statlige jernbaneselskap og tidligere største jernbanetransportør i landet, etablert som en enhet i 1888. Selskapets hovedkontor ligger i hovedstaden Sofia. Siden 1990-tallet har BDŽ møtt alvorlig konkurranse fra biltransport. Frem til 2002 eide/forvaltet selskapet også statsjernbanen (opptil  totalt med  og  (kun Septemvri til Dobrinisjte) sporvidde) infrastruktur i landet, da et nytt statlig selskap, National Railway Infrastructure Company, ble opprettet i henhold til EU-reguleringer og ble eier av infrastrukturen.

Bulgaria er medlem av International Union of Railways (UIC). UIC Country Code for Bulgaria er 52.

## Historie
Den 1. januar 2002 trådte den nye jernbanetransportloven i kraft, vedtatt av Nasjonalforsamlingen i Republikken Bulgaria, ifølge hvilken det nasjonale selskapet Bulgarske Statsbaner ble delt inn i to separate virksomheter – en jernbanetransportør (Bulgarian State Railways EAD) og en infrastrukturvirksomhet (Railway Infrastructure National Company).
Europakommisjonen ga formelt Bulgaria en advarsel i mai 2010 for manglende gjennomføring av de første jernbanereglene om tilgangsavgifter for spor. I oktober 2010 ble ytterligere omstrukturering kunngjort, med BDŽ EAD som et morselskap, og alt rullende materiell ble fordelt til passasjer- og godsstudier.
## Selskapsstruktur

Siden de siste reformene i 2007, har en ny organisasjonsstruktur blitt godkjent.

BDŽ AS (et holdingselskap med én aksjonær, Republikken Bulgaria)

* BDŽ Passasjertransport () - ansvarlig for passasjertjenestene. Selskapet fraktet 21,3 millioner passasjerer i 2019
* BDŽ Freight Transportations () - Freight operations and expedition with subsidiary BDZ SPED Ltd. The company carried 13.3 million tonnes of freight in 2009 in 3.1 million tonne-kilometers. 
Privatisering ble forsøkt i 2012, men ble avbrutt i 2013 på grunn av økonomiske problemer.
* BDŽ Traktzionen Podvizhen Sustav Ltd. - lokomotivadministrasjon og vedlikehold.
* BDŽ-Koncar Inc. - joint venture mellom BDŽ EAD {Bulgarske statsbaner, aksjeselskap med en eier} og KONČAR Group fra Kroatia med hovedfokus på lokomotivreparasjoner og modernisering.

Det er fortsatt mange problemer med holdingselskapets organisasjonsstruktur. Det er en tydelig mangel på effektivitet i administrasjonen, og hovedmålet til Transport-, informasjonsteknologi- og telekommunikasjonsdepartementet er å gjøre selskapet lønnsomt.

## Fotnoter


## Referanser


## Eksterne lenker
* 
*
Neosternus

***Neosternus*** er en slekt av kjukebiller. De aller fleste artene lever av sopp som vokser på død ved, særlig fruktlegemene til kjuker (Polyporaceae).

## Utseende
Små (2-3 millimeter), avlangt-ovale, halvblanke, rødbrune og gulaktige kjukebiller. Antennene er 11-leddete med en tre-leddet klubbe.

## Levevis
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

## Utbredelse
Slekten er utbredt i Asia (Kina, Taiwan, Japan).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae
****** Underfamilien Erotylinae
******* Stammen småkjukebiller, Dacnini Arrow, 1925
******** Slekten ***Neosternus*** Dai & Zhao, 2013 
********* *[[Neosternus higonius]]* (Lewis, 1887)
********* *[[Neosternus hisamatsui]]* (Nakane, 1982) 
********* *[[Neosternus taiwanus]]* (Chûjô, 1976)

## Referanser




## Eksterne lenker
*
Myceporthus

***Myceporthus*** er en slekt av kjukebiller. Disse billene er ofte nokså fargerike og kalles derfor "pleasing fungus beetles" på engelsk. De aller fleste artene lever av sopp som vokser på død ved, særlig fruktlegemene til kjuker (Polyporaceae).

## Utseende
Små, ovale, halvblanke, gulbrune, rødbrune eller brunsvarte kjukebiller.

## Levevis

## Utbredelse
Slekten er utbredt i den neotropiske økosonen.

## Systematisk inndeling
Navnet *[[Mycophtorus]]* Lacordaire, 1842 har blitt brukt om denne slekten, men dette samsvarer ikke med typen for slekten.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae Latreille, 1802
****** Underfamilien Erotylinae Latreille, 1802
******* Stammen Tritomini 
******** Slekten *Myceporthus* Skelley & Powell, 2018
********* *[[Myceporthus careorufus]]* Powell & Skelley, 2021
********* *[[Myceporthus melinatrum]]* Powell & Skelley, 2021
********* *[[Myceporthus pauperculus]]* (Lacordaire, 1842)
********* *[[Myceporthus rubeus]]* Powell & Skelley, 2021
********* *[[Myceporthus rubicundus]]* Powell & Skelley, 2021
********* *[[Myceporthus vernix]]* (Casey, 1916)

## Referanser




## Eksterne lenker
*
ZooKeys

***ZooKeys*** er en internasjonal, vitenskapelig journal for zoologisk taksonomi. Journalen er utelukkende open access og publiseres på Internet. Journalen blir gitt ut av forlaget Pensoft Publishers.  ZooKeys ble startet i 2008 med entomologen Terry Erwin som første redaktør. Den har et ganske stort og økende volum og har publisert 1266 hefter per januar 2026.

## Referanser


## Eksterne lenker
* Nettside for journalen
Škoda Peaq

**Škoda Peaq** er en kommende bilmodell fra den tsjekkiske bilprodusenten Škoda, som skal lanseres sommeren 2026. 

Den er basert på konseptbilen *Vision 7S*, og blir en sjuseters elbil.

## Referanser
Michyrus

***Michyrus*** er en slekt av kjukebiller. 

## Utseende
Middelsstore (7-8 millimeter), avlangt-ovale, brune kjukebiller, dekkvingene kan ha oransje tegninger. Fasettøynene har grove fasetter.

## Levevis

## Utbredelse
Slekten er utbredt i den neotropiske økosonen (Panama, Fransk Guyana).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae Latreille, 1802
****** Underfamilien Erotylinae Latreille, 1802
******* Stammen Tritomini 
******** Slekten *Michyrus* Skelley & Gasca-Álvarez, 2020
********* *[[Michyrus thomasi]]*Skelley & Gasca-Álvarez, 2020
********* *[[Michyrus yvineci]]*Skelley & Gasca-Álvarez, 2020

## Referanser




## Eksterne lenker
*
Xenohimatium

***Xenohimatium*** er en utdødd slekt av kjukebiller. 

## Utseende
En liten (2,6 millimeter), avlang, noe flat, fint hårete, blank kjukebille. Antennene er 11-leddete, nokså jebnt utvidet utover mot en tre-leddet klubbe, noe under halve kroppslengden. Hodet er kort og bredt, avrundet trekantet med nokså små fasettøyne. Pronotum er rektangulært, betydelig bredere enn langt.  Dekkvingene er nesten jevnbrede med rader av fine punktgroper. Beina er ganske korte og kraftige.

## Levevis

## Utbredelse i tid og rom
Arten er beskrevet fra rav fra Ukraina, dette stammer fra eocen.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[kjukebiller]]**, Erotylidae
****** Underfamilien Xenoscelinae Ganglbauer, 1899
******* Stammen Xenoscelini Ganglbauer, 1899
******** Slekten †***Xenohimatium*** Lyubarsky & Perkovsky, 2012
********* †*[[Xenohimatium rovnense]]* Lyubarsky & Perkovsky, 2012

## Referanser




## Eksterne lenker
*
Isocryptophilus

***Isocryptophilus*** er en utdødd slekt av kjukebiller (trolig) som levde i Kritt-tiden. 

## Utseende
En liten (ca. 2 millimeter), avlang og flat, fint hårete, brun bille. Fasettøynene er ganske store. Antennene er 11-leddete, jevnt utvidet mot spissen uten en tydelig avsatt klubbe. Pronotum er avrundet firkantet, dekkvingene nokså jevnbrede.

## Levevis
De aller fleste Erotylidae er soppetere, men det finnes noen få arter som lever på planter og muligens spiser pollen. 

## Utbredelse i tid og rom
Arten er beskrevet fra rav fra Myanmar, dette stammer fra Midtre Kritt, ca. 99 millioner år før nåtid.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien ?**[[kjukebiller]]**, Erotylidae
****** Slekten †***Isocryptophilus*** Li et al., 2024  - usikker plassering. 
******* †*[[Isocryptophilus exilipunctus]]* Li & Cai, 2024

## Referanser




## Eksterne lenker
*
Aclemmysa

***Aclemmysa*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Små (ca. 2 millimeter), bredt ovale, blekgule til mørkt rødbrune soppmarihøner.

## Levevis
Soppmarihønene lever av sopp av ulike slag. De kan finnes på kjuker, på ulike slags sopp-fruktlegemer, under barken på døde trær, mellom råtnende plantedeler og i tilknytning til maur.

## Utbredelse
Slekten er kjent fra Italia og Algerie.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Aclemmysa*** Reitter, 1904 
******* *[[Aclemmysa algirica]]* Capra, 1924
******* *[[Aclemmysa solarii]]* Reitter, 1904

## Referanser




## Eksterne lenker
*
Lysaker–Nesoddtangen

**Lysaker–Nesoddtangen** er et hurtigbåtsamband som krysser Indre Oslofjord mellom Lysaker kai i Bærum kommune og Nesoddtangen i Nesodden kommune i Akershus. Strekningen er 4,6 km, overfartstiden er 8 minutter. Ruters informasjoner om strekningen kjennetegnes som linje B11.

Den første hurtigbåtforbindelsen Lysaker–Fornebu–Nesoddtangen ble opprettet august 1986 med den innleide båten MS «Tornerose». 1987 ble den avløst av MS «Snarveien».

6. desember 1990 ble strekningen overtatt av MS «Prinsessen», driftet av Nesodden-Bundefjord Dampskipsselskap. Fra 8. oktober 1998 ble ikke Fornebu brygge betjent lenger etter at Fornebu lufthavn ble nedlagt.

1. juni 2009 ble MS «Prinsessen» erstattet av MS «Tidebaronessen», drevet av Tide Sjø. Etter at rederiet skiftet navn til Norled, ble  hun 14. juni 2012 omdøpt til bare MS «Baronessen». Etter å ha vært tatt ut av drift fra august 2023 til oktober 2024 for ombygning ble hun tatt i bruk igjen med batteridrift 4. november 2024.

## Referanser


## Eksterne lenker
* soldekk.no om Tornerose og Snarveien
Megataxa

***Megataxa*** er en vitenskapelig journal for taksonomi. Journalen blir gitt ut på forlaget Magnolia Press i Auckland, New Zealand og kommer ut både på papir og på Internett (mange av artiklene er Open Access).  Journalen spesialiserer seg på større arbeider (minst 60 sider) av høy interesse som det ofte kan være  vanskelig å få publisert andre steder. Megataxa er en søsterjournal av Zootaxa og Phytotaxa og ble startet i 2020. 

## Referanser


## Eksterne lenker
*
Sängsjön

**Sängsjön** er en innsjø 10–15 kilometer nordvest for Åsele i Västerbottens län, Sverige. Sjøen får tilsig fra mindre bekker i omegnen. Utløpet er i sørøst, der Kvarnån flyter gjennom Sängsjömyran og Brandbärsbärgets naturreservat. Sjøens areal er 11,16 km².

Den økologiske statusen for sjøen er vurdert som god.

## Referanser
Phytotaxa

***Phytotaxa*** er en vitenskapelig journal for botanisk taksonomi. Journalen blir gitt ut på forlaget Magnolia Press i Auckland, New Zealand og kommer ut både på papir og på Internett (mange av artiklene er Open Access).  Phytotaxa er en søsterjournal av Zootaxa og Megataxa og ble startet i 2009 med Maarten Christenhusz som første redaktør, fram til januar 2026 har det blitt publisert 737 volumer. 

## Referanser


## Eksterne lenker
* Nettside for journalen
Gro Ween

**Gro Birgit Ween** (født 1968) er en norsk antropolog og professor.

Hun har en Dr.phil. doktorgrad fra Oxford University i 2002, på avhandlingen «Bran New Dae: Indigenous Rights and Political Activism in Kimberley, Australia».  Ved Norsk senter for menneskerettigheter var hun postdoc i to år på temæt «Southern Sami Customary Law: Approaches to Indigenous Rights» og seks år som førsteamanuensis ved Sosialantropologisk institutt (UiO) samt postdoc på prosjektet «Newcomers to the Farm: Atlantic salmon between the Wild and the industrial». I perioden 2012–13 var hun postdoc på prosjektet «Arctic Domus: Human Animal Relations in the North» ved University of Aberdeen.  I 2026 er hun professor i gruppen for etnografi ved Kulturhistorisk museum ved Universitetet i Oslo.

Hun har ifølge sin egen webside, jobbet med forhold hos aboriginerne i Australia, forhold i sørsamiske og nordsamiske områder i Skandinavia, og i yupikske deler av Alaska og i Nunavut.  I sine feltarbeid har hun studert landrettigheter, politiske prosesser, naturforvaltning, kulturminneforvaltning, verdensarv og selvbestemmelse.

## Utgivelser
*
*
* Publikasjon tilknyttet den Ween-kuraterte utstilling ved Historisk museum.
## Referanser
Insecta Mundi

***Insecta Mundi*** er en internasjonal, vitenskapelig journal for entomologi. Journalen er utelukkende open access og publiseres på Internet. Journalen blir gitt ut av Center for Systematic Entomology, og minst én forfatter på hver artikkel må være et medlem av denne organisasjonen, dette medfører at det er en overvekt av artikler av amerikanske forfattere.  Det ble startet i 1985 med entomologen Ross Arnett som første redaktør. Fram til 2007 kom tidsskriftet ut kvartalsvis på papir, siden dette har det blitt publisert fortløpende på Internet, hver artikkel får sitt separate hefte. Den har et ganske stort volum og har publisert 1165 hefter per desember 2025.

## Referanser


## Eksterne lenker
* Nettside for journalen
Rhymbomicrus

***Rhymbomicrus*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Bittesmå (ca. 1 millimeter), nesten kulerunde, blanke, brune til svarte biller. Antennene er forholdsvis lange og 8- eller 9-leddete med en tre-leddet klubbe. De to innerster leddene er forholdsvis lange, de tre-fire neste ganske små, de tre ytterste danner en avlang klubbe. Føttene er 4-leddete.

## Levevis

## Utbredelse
Slekten er kjent fra USA, Mellom-Amerika og Karibia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Rhymbillus*** Reichensperger, 1915, 
******* *[[Rhymbomicrus caseyi]]* Pakaluk, 1987
******* *[[Rhymbomicrus hemisphaericus]]* (Champion, 1913)
******* *[[Rhymbomicrus lobatus]]* (LeConte & Horn, 1883)
******* *[[Rhymbomicrus nigripennis]]* (Arrow, 1920)
******* *[[Rhymbomicrus stephani]]* Pakaluk, 1987

## Referanser




## Eksterne lenker
*
Magliano Alfieri

:*Se også [[Miagliano]].
*'Magliano Alfieri''' er en by og en kommune i provinsen Cuneo i regionen Piemonte i det nordlige Italia. Byen har  innbyggere (2023). Magliano Alfieri grenser til kommunene Castagnito, Castagnole delle Lanze, Castellinaldo d’Alba, Govone, Neive, Priocca.

## Referanser


## Eksterne lenker
*
Magliano

**Magliano** kan vise til:

* Magliano Alfieri, en by og kommune i provinsen Asti i regionen Piemonte i det nordlige Italia
* Magliano Alpi, en by og kommune i provinsen Cuneo i regionen Piemonte i det nordlige Italia

## Se også

* Miagliano
Bzikebi

**Bzikebi** er en georgisk musikkgruppe, best kjent for å ha vunnet Junior Eurovision Song Contest 2008 for Georgia med sangen «». Gruppen skal representere Georgia i Eurovision Song Contest 2026.

## Medlemmer
Bzikebi består av Giorgi Shiolashvili, Mariam Kikuashvili og Mariam Tatulashvili som alle var ti år gamle da de deltok i Junior Eurovision Song Contest 2008.

## Karriere
### Junior Eurovision Song Contest
Bzikebi vant Junior Eurovision Song Contest 2008 i Limassol på Kypros 22. november 2008 med sangen «». Under opptredenen var de kledd i antrekk med svarte og gule striper som lignet vepser, og de sang på et oppdiktet språk. De vant konkurransen med totalt 154 poeng.

### Eurovision Song Contest
Den 14. januar 2026 kunngjorde den georgiske allmennkringkasteren at Bzikebi skal representere Georgia i Eurovision Song Contest 2026 i Wien.

## Fotnoter


## Referanser


## Eksterne lenker
*
Dievssajávri

**Dievssajávri** er en innsjø nordøst for Akkajaure i øvre del av Luleälvens nedbørfelt. Sjøen er ca 13 kilometer lang i retning NV-SØ, og bare 400–1 000 meter bred. 

Foruten flere mindre elver og bekker, får sjøen tilsig fra Suorggejohka i nordvestenden. Utløpet er i sørøst, der Vietasätno renner ned til Gágirjávri.

Sjøen ligger langs nordgrensen for Stora Sjöfallets nasjonalpark. Grensen følger midten av sjøen. Sjøens areal er 10,87 km². Kungsleden krysser sjøen ved Tausajaurestugorna omtrent midt på sjøen. Sjøen krysses med robåt.  

Den økologiske statusen for sjøen er vurdert som «utilfredsstillende», grunnet vannstandsreguleringer.

## Referanser
An-Magritt Jensen

**An-Magritt Jensen** (født 1947) er en norsk sosiolog og professor.

Hun er fra Sauda og oppvokst i Sandnes, og ble cand.polit. i 1975. Hun  jobbet så ved Institutt for Kriminologi og strafferett ved Universitetet i Oslo. I 1983 melder Harstad Tidende at hun jobber ved Statistisk Sentralbyrå. 

Så fulgte en del år ved Norsk institutt for by- og regionforskning. Hun ble dr.polit. ved Universitetet i Oslo i 1996 på avhandlingen «Fruktbarhet – mellom lidenskap og anvendelighet» basert på feltarbeid i Kenya og Botswana i 1988–90.  Året etter (1997) ble hun professor i sosiologi ved NTNU. 

Hennes forskningsfelt er familiesosiologi og demografi i et internasjonalt perspektiv, med fokus på fattige land;  erfaring fra feltarbeid i Kenya og Latin-Amerika. 

Hun har vært nestleder i Norske Sosiologers Forbund og styremedlem ved NTNU, samt medlem av Det Kongelige Norske Videnskabers Selskab som ble stiftet i 1760.  Fra 1989 til 1994 ledet hun Norsk demografisk forening.

## Utgivelser
*
*
*Children's Welfare in Ageing Europe (2004)
*Samboerskap som foreldreskap, 1999
*
*
*
*
*
## References
Nordvestfjord

**Nordvestfjord** er en fjord i Kong Christian X Land på Øst-Grønland. Fjorden er en del av Scoresbysundet og munner ut i Grønlandshavet.

Administrativt ligger det meste av fjorden innenfor Grønland nasjonalpark, nær grensen til Sermersooq. Avstanden fra innerst i Nordvestfjord, via Hall Bredning, til munningen av Scoresbysund er om lag 313&nbsp;km, noe som gjør denne sammenhengende vannstrekningen til verdens lengste fjord.

## Historie
Nordvestfjord ble navngitt av den danske offiseren og oppdageren Carl Ryder under hans ekspedisjon til Øst-Grønland i 1891–1892, på grunn av fjordens omtrent nordvestlige retning. Ryder ble imidlertid forhindret fra å utforske fjorden nærmere, ettersom det var sent på året, ny is var i ferd med å danne seg, og sterk vind blåste ut fra fjordens indre deler.

## Geografi
Nordvestfjord er den nordligste armen av Scoresbysund og er både lang og svært dyp, med bratte fjellsider som reiser seg direkte fra fjordkanten. Deler av fjordens nordside danner den sørlige grensen for Nathorst Land og Stauningalpene. I nordøst grenser fjorden mot Scoresby Land, i nordvest mot Charcot Land, og i sørvest mot Hinksland, Th. Sørensen Land og Renland.

Fjorden strekker seg hovedsakelig i nordvest–sørøstlig retning. Den største sidefjorden er Flyverfjorden, som løper omtrent vest–øst og munner ut på fjordens sørvestlige side omtrent midtveis.

Nordvestfjord tilføres vann fra flere breer. Innerst i fjorden ligger Daugaard-Jensen-breen, som strømmer inn fra sørvest og produserer store mengder isfjell. Fjordmunningen ligger nær utløpet av Ofjord, mellom Bjørneøyene i sørvest og Sydkap i nordøst, med Nordøstbugten bortenfor.

### Breer, fjorder og bukter
Regnet fra innerst til ytterst i fjorden:
* Daugaard-Jensen-breen
* Sidefjord på venstre side
** F. Graae-breen (Nordbreen)
** En tidligere navngitt «Charcot-bre», hvor navnet senere ble trukket tilbake for å unngå forveksling med en bre på Milne Land. Breen er i dag navnløs.
* Hammerskjøldbreen, Leicesterbukta på høyre side
* Flyverfjorden, i området ved Leedsbukta og Lancasterbukta på høyre side
* Edvardbukta på høyre side
* Navnløs bre på høyre side
* Nordbukta () på venstre side
* Navnløs bre på venstre side
* Snyderbukta på venstre side
** Borgbjergbreen med Bacchusbreen
* Tritonbreen og Neptunusbreen (Løberengletscher) på venstre side
* Oxfordbreen på venstre side

## Se også
* Liste over fjorder på Grønland

## Referanser


## Eksterne lenker
* 
* Discover the Scoresbysund-fjordsystemet
* Holocen glasimarint sedimentasjonsmiljø i indre Scoresbysund
Pararhymbus

***Pararhymbus*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Små (ca. 2,5 millimeter), nesten halvkuleformede, blanke, fint hårete, brune biller. Antennene er forholdsvis lange og 11-leddete med en lang, tre-leddet klubbe. Føttene er tre-leddete.

## Levevis

## Utbredelse
Slekten er har en spredt utbredelse med én art fra Vietnam, de tre øvrige fra Usambarafjellene i Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Pararhymbus*** Arrow, 1920, 
******* *[[Pararhymbus csikii]]* (Weise, 1903)
******* *[[Pararhymbus longicornis]]* Arrow, 1920
******* *[[Pararhymbus macrocerus]]* (Strohecker, 1943)
******* *[[Pararhymbus partitus]]* (Weise, 1903)
******* *[[Pararhymbus thoracicus]]* (Weise, 1903)

## Referanser




## Eksterne lenker
*
Magliano Alpi

**Magliano Alpi** er en kommune i provinsen Cuneo i regionen Piemonte i det nordlige Italia. Byen har  innbyggere (2023). Magliano Alpi grenser til kommunene Bene Vagienna, Carrù, Frabosa Soprana, Frabosa Sottana, Rocca de’ Baldi, Sant’Albano Stura, Mondovì, Roccaforte Mondovì, Trinità, Ormea.

## Referanser


## Eksterne lenker
*
Charcot Land

**Charcot Land** er en halvøy på Øst-Grønland og utgjør en del av Scoresbysundet. Området ligger innenfor Grønlands nasjonalpark og er ubebodd og lite tilgjengelig.

Området ble navngitt etter den franske polarforskeren Jean-Baptiste Charcot (1867–1936) under flykartlegging utført av polarforskeren Lauge Koch som ledd i den danske treårsekspedisjonen til Øst-Grønland (1931–1934).

## Geografi
Charcot Land er et fjellrikt område. I sør avgrenses halvøya av Daugaard-Jensen breen, med Hinksland på motsatt side av breen. I nord ligger F. Graae-breen, mens den østlige grensen dannes av den indre delen av Nordvestfjord. Det østligste punktet er Kap Ursus Major.

Mot vest grenser området mot nunataker og Grønlandsisen.

## Geologi
Charcot Land utgjør et tektonisk vindu i den østgrønlandske delen av den kaledonske fjellkjeden, der eldre grunnfjell er blottlagt under yngre skyvedekker. Berggrunnen består hovedsakelig av gneiser med paleoproterozoisk alder, rundt 1,9 milliarder år, og viser relativt svak metamorf påvirkning knyttet til den kaledonske fjellkjededannelsen sammenlignet med omkringliggende områder.

## Litteratur
* A. K. Higgins, Jane A. Gilotti og M. Paul Smith (red.): *The Greenland Caledonides: Evolution of the Northeast Margin of Laurentia*.

## Referanser


## Eksterne lenker
*Palaeoproterozoisk alder på et grunnfjellsgneiskompleks i Charcot Land
Säven

**Säven** er en innsjø i Borås og Vårgårda kommunber, ca. to mil øst for Alingsås i Västra Götalands län. Sjøen gjennomstrømmes av Säveån, som kommer fra øst og renner videre fra nordenden via Vårgårda og munner ut i Mjörn i Alingsås. Sjøens areal er 11,8 km².

Ved nordenden er det offentlig badeplass, med brygger, omkledningsrom og kiosk.

Den økologiske statusen for sjøen er vurdert som moderat (svensk: «måttlig»), vesentlig på grunn av vandringshindre for fisk. De vanligste fiskeartene er gjørs, abbor og gjedde, og noen mer sjedne forekomster av vandringsavhengige arter som ørret, lagesild og ål.

## Referanser
Sekondi-Takoradi

**Sekondi-Takoradi** er en by i Ghana, bestående av de to tidligere separate byene Sekondi and Takoradi. Den er administrativt senter for reginen Western. Sekondi-Takoradi er regionens største by og dens industrielle og kommersielle senter. Distriktet Sekondi Takoradi Metropolitan hadde  innbyggere ved folketellingen i 2021 Byområdet strekker seg også ut over distriktets grenser, og har rundt en halv million innbyggere.

Begge byene vokste ut fra nederlandske og britiske fort bygget på 1600-tallet. Etter at det ble bygget jernbane (1903) og en dypvannshavn (1928) ble begge byene viktige økonomiske sentra i Ghana. Byene ble slått sammen i 1946.

De viktigste næringsveiene er treforedling, fiske, skipsbygging, virksomhet tilknyttet havna og jernbanen, og siden 2007 også oljevirksomhet.

## Referanser




## Eksterne lenker
*
Rodney

**Rodney** er et mannsnavn.

## Etymologi

## Utbredelse
*Rodney* har vært et populært navn i USA fra 1930- til 1990-årene og hadde en popularitetstopp med 0,6% i 1965.

*Rodney* er i dag et vanlig navn blant annet i Filippinene, Malaysia og Papua Ny-Guinea.

|}

## Kjente personer med navnet
Personene i listen er ordnet kronologisk etter fødselsår.

## Annen bruk av navnet

## Referanser


## Eksterne lenker
* 
*
Christel Fricke

**Christel Fricke** (født 1955) er en tysk filosof og professor ved Universitetet i Oslo.   

Hennes forskning er rettet inn mot moralfilosofi, estetikk og den moral-sentimentale tradisjon, spesielt i forhold til filosofer som  Adam Smith, David Hume og Immanuel Kant.

## Utgivelser
* *Kants Theorie des reinen Geschmacksurteils* (De Gruyter, 1990)  
* *Das Recht der Vernunft: Kant und Hegel über Denken, Erkennen und Handeln* (Frommann Holzboog, 1995)  
* *Zeichenprozeß und ästhetische Erfahrung* (Wilhelm Fink Verlag, 2001)  
* (ed.) *Adam Smith als Moralphilosoph* (De Gruyter, 2005)  
* (ed.) *The Ethics of Forgiveness: A Collection of Essays* (Routledge, 2011)  
* (ed.) *Intersubjectivity and Objectivity in Adam Smith and Edmund Husserl: A Collection of Essays* (Ontos Verlag / De Gruyter, 2012)  
* (ed., with Christian Beyer and Frode Kjosavik) *Husserl’s Phenomenology of Intersubjectivity: Historical Interpretations and Contemporary Applications* (Routledge, 2018)

## References
Nathorst Land (Grønland)

**Nathorst Land** er et geografisk område i Kong Christian X Land i det østlige Grønland. Området ligger innenfor Grønlands nasjonalpark og er ubebodd.

Området ble navngitt av polarforskeren Lauge Koch i 1932 under flykartlegging som del av en dansk vitenskapelig ekspedisjon til Øst-Grønland i perioden 1931–1934, som hadde som formål å kartlegge regionens geografi og geologi. 

## Etymologi
Nathorst Land er oppkalt etter den svenske arktiske oppdageren Alfred Gabriel Nathorst (1850–1921).

## Geografi
Nathorst Land er et fjellrikt område som i sør avgrenses av F. Graae-breen og den indre delen av Nordvestfjord. I nord avgrenses området av Tærskeldal og Forsblad Fjord, med Lyell Land bortenfor. Mot øst skilles Nathorst Land fra Stauning Alper av Alpefjord, Prinsessebreen og Borgbjergbreen.

I vest ligger Charcot Land, og i nordvest grenser området mot nunataken Sortehest og Innlandsisen på Grønland.

I tillegg til breene som danner naturlige grenser, finnes det flere isbreer i Nathorst Land, blant annet Hammerskjøldbreen, Jomfrubreen, Violinbreen, Toscanobreen, Sydbreen, Prinsessebreen, Spærrebreen, Trekantbreen og Sydvestbreen, samt iskappen Ismarken.

## Galleri

## Litteratur
* A. K. Higgins, Jane A. Gilotti & M. Paul Smith (red.): *The Greenland Caledonides: Evolution of the Northeast Margin of Laurentia*.

## Referanser


## Eksterne lenker
* Magnetic susceptibilities of rocks in Gletscherland, Nathorst Land, and Charcot Land, East Greenland
* Age, provenance and post-deposition metamorphic overprint of detrital zircons from the Nathorst Land group
Cecilie Claussen

**Cecilie Claussen** (født **Ingbertine Cicilie Debes**; 1852–1931) var en norsk, trøndersk kvinne, bosatt i Trondheim. Hun var hotelldirektør for Britannia Hotel i deler av livet. 

Hun var datter av Christen Debes (1820–1886) og hustru Marie Ingelbertine født Løche (1825–1894) og hadde, ifølge Historisk befolkningsregister, elleve søsken. Faren er registrert dels som handelsmann, dels som vaktmester ved Tukthuset i Trondheim. 

Da Cecilie var 20 år, giftet hun seg med den 24 år eldre bondesønnen Andreas Olaus Myhre (1828–1878) fra Stjørdal. Han hadde flyttet til Trondheim som 18-åring, fått arbeid ved Hotel d'Angleterre, fått opplæring og steget i gradene. Som 39-åring kjøpte han en toetasjes trebygning, Schult-gården, i Dronningens gate, og startet hotell der. 

Myhre hadde store planer for hotellet, og i 1877 hadde han, sammen med arkitekt og byggmester Jakob Digre, utviklet planer for et stort bygg på tomtens vestre del. Dette skulle bli starten på dagens (2026) Britannia Hotel. Myhre døde allerede året etter, og det ble den unge enken, nå med navnet Cecilie Myhre, som førte hotelldriften videre. Ved mannens død var hun også blitt alenemor, hun og Andreas Myhre hadde to døtre sammen, og hun måtte skaffe et utkomme for den lille familien. 

I 1882, fire år etter ektemannens død, giftet Cecilie seg på nytt, med handelsmann Peter Andreas Claussen, og fra da er hun kjent under navnet Cecilie Claussen. Både i nekrologene over henne –&nbsp;og i Johan O. Jensens bok *Britannia : tradisjon og atmosfære*, omtales hun som den som i realiteten hadde styringen av hotellet frem til ekteparet solgte bedriften i 1912. 
Fra den anonyme nekrologen i *[[Dagsposten]]* 10. juli 1931:  

Cecilie og Peter Albert Claussen fikk fire barn sammen, blant annet Andreas Claussen, som senere ble Norges første riksmeglingsmann. 

## Fotnoter

## Referanser
Tolken (innsjø)

**Tolken** er en innsjø i Ulricehamn og Borås kommuner i Västra Götalands län. Sjøen får tilsig vesentlig fra mindre bekker i omegnen. Utløpet er i nordenden, der Viskan har sin start og renner ned til Mögden. 

Sjøens areal er 11,8 km².

Den økologiske statusen for sjøen er vurdert som moderat (svensk: «måttlig»), av to grunner: vandringshindre for fisk, og oksygenmangel i bunnvannet på grunn av organisk materiale, sannsynligvis fra skogbruket.

## Referanser
Anagaricophilus

***Angaricophilus*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Små (ca. 1,5 millimeter), nesten halvkuleformede, blanke, fint hårete, brokete fargede biller. Antennene er forholdsvis lange og 9-leddete med en lang, tre-leddet klubbe. Føttene er fire-leddete.

## Levevis

## Utbredelse
Slekten er utbredt på Madagaskar, Mauritius og Seychellene.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Anagaricophilus*** Arrow, 1922, 
******* *[[Anagaricophilus concinnus]]* Vinson, 1950
******* *[[Anagaricophilus longus]]*  Strohecker, 1974
******* *[[Anagaricophilus nitidus]]*  Strohecker, 1974
******* *[[Anagaricophilus octospilotus]]*  Strohecker, 1974
******* *[[Anagaricophilus pulchellus]]* Arrow, 1922
******* *[[Anagaricophilus rugosus]]*  Strohecker, 1974
******* *[[Anagaricophilus stigmatus]]*  Strohecker, 1974
******* *[[Anagaricophilus stillifer]]*  Strohecker, 1974
******* *[[Anagaricophilus vinsoni]]*  Strohecker, 1979
******* *[[Anagaricophilus vulneratus]]*  Strohecker, 1974

## Referanser




## Eksterne lenker
*
Erotendomychus

***Erotendomychus*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Små (1,9-3,1 millimeter), ovale til avlangt-ovale, blanke, svarte eller brokete fargede biller. Antennene er forholdsvis lange og 9-leddete med en lang, tre-leddet klubbe. Føttene er fire-leddete.

## Levevis

## Utbredelse
Slekten er utbredt i Australia (New South Wales, Queensland).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Erotendomychus*** Lea, 1922, 
******* *[[Erotendomychus bimaculatus]]* Lea, 1922
******* *[[Erotendomychus dentatus]]* Tomaszewska, 2004
******* *[[Erotendomychus dorrigo]]* Tomaszewska, 2004
******* *[[Erotendomychus elongatus]]* Tomaszewska, 2004
******* *[[Erotendomychus emarginatus]]* Tomaszewska, 2004
******* *[[Erotendomychus erectus]]* Tomaszewska, 2004
******* *[[Erotendomychus joalah]]* Tomaszewska, 2004
******* *[[Erotendomychus kirrama]]* Tomaszewska, 2004
******* *[[Erotendomychus lawrencei]]* Tomaszewska, 2004
******* *[[Erotendomychus leai]]* Tomaszewska, 2004
******* *[[Erotendomychus micropunctatus]]* Tomaszewska, 2004
******* *[[Erotendomychus micrus]]* Tomaszewska, 2004
******* *[[Erotendomychus ovatus]]* Tomaszewska, 2004
******* *[[Erotendomychus peckorum]]* Tomaszewska, 2004
******* *[[Erotendomychus yeatesi]]* Tomaszewska, 2004

## Referanser




## Eksterne lenker
*
Blåbærstien (Ringerike)

**Blåbærstien** (1, 5, 7, 9, kun fire husnummer) er en vei i Ytre Ådal i Ringerike kommune i Buskerud. 

Blåbærstien er en sidevei til Ådalsveien, på nordsiden av denne. Den ligger ca 5-6 km nord for Hallingby. 

Veien ligger cirka 194 meter over havet ved avkjøringen fra Ådalsveien. 

## Bildegalleri

Blåbærstien 1, Ringerike 2025.jpg|Blåbærstien 1


## Referanser


## Eksterne lenker
*
Geoendomychus

***Geoendomychus*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Bittesmå (ca. 1,5 millimeter), ovale, blanke, gjerne brunrøde biller. Antennene er forholdsvis lange og 10-leddete med en lang, tre-leddet klubbe. Føttene er fire-leddete.

## Levevis

## Utbredelse
Slekten er utbredt i Afrika inkludert Madagaskar og Seychellene, Asia og Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Geoendomychus*** Lea, 1922, 
******* *[[Geoendomychus assamensis]]* Strohecker, 1983
******* *[[Geoendomychus contusus]]* Strohecker, 1974
******* *[[Geoendomychus csikii]]* (Weise, 1903)
******* *[[Geoendomychus flavinodis]]* Arrow, 1926
******* *[[Geoendomychus glaber]]* Lea, 1922
******* *[[Geoendomychus mus]]* Arrow, 1927
******* *[[Geoendomychus oculatus]]* Arrow, 1922
******* *[[Geoendomychus partitus]]* (Weise, 1903)
******* *[[Geoendomychus pubescens]]* Lea, 1922
******* *[[Geoendomychus punctatus]]* Arrow, 1926

## Referanser




## Eksterne lenker
*
Irmingerstrømmen

**Irmingerstrømmen** er en havstrøm i det nordlige Atlanterhavet og en gren av Den nordatlantiske strømmen, som igjen er den nordlige forlengelsen av Golfstrømmen. Strømmen er oppkalt etter den danske sjøoffiseren Carl Irminger (1802–1888), som beskrev de hydrografiske forholdene i området rundt 1850.

Irmingerstrømmen strømmer først vestover langs sørkysten av Island. Vest for Island deler strømmen seg i to hovedgrener. Den ene fortsetter nordover og deretter østover rundt Island, mens den andre bøyer av mot vest og sørvest. Denne grenen følger østkysten av Grønland, rundes Kapp Farvel og fortsetter videre nordover i Davisstredet, der den inngår i Vestgrønlandsstrømmen.

Strømmen fører hovedsakelig relativt varmt og saltholdig atlantisk vann, som delvis blandes med kaldere arktiske vannmasser. Denne blandingen bidrar til temperatur- og saltholdighetsforhold i området rundt Island og Grønland.

Langs Vest-Grønland bidrar strømmen til å holde deler av havområdet isfritt, og den spiller en viktig rolle for produktive fiskebestander i regionen. Også langs Island påvirker strømmen både klima og biologiske forhold i havet.

## Referanser
Dog & Butterfly

***Dog & Butterfly*** er det fjerde studioalbumet til det amerikanske rockebandet Heart, utgitt i september 1978 av Portrait Records. *Dog & Butterfly* nådde 17. plass på den amerikanske Billboard 200-listen og har blitt sertifisert dobbeltplatina av Recording Industry Association of America (RIAA). Fra albumet kom singlene «Straight On» og «Dog & Butterfly».

Som Heart selv bemerket ved albumutgivelsen, var side A, Dog-siden, og den mer «rockende» sammenlignet med B siden, Butterfly-side, som for det meste besto av ballader, med unntak av avslutningslåten «Mistral Wind».

Selv om den første sangen, «Cook with Fire», høres ut som et liveopptak, oppgir liner notes til CD-utgivelsen fra 2004 at den faktisk ble spilt inn i Sea-West Studios sammen med resten av albumet. Publikumslyder fra en liveopptreden ble overdubbet på studioinnspillingen.

29. juni 2004 ble albumet gitt ut på nytt av Epic Records og Legacy Recordings i en remastret utgave, med tre bonusspor.

En av sangene, «Feels», ble senere omarbeidet og ble til «Johnny Moon», som er inkludert på bandets syvende studioalbum, Passionworks (1983).

## Sporliste

; Side A – *Dog*

# «Cook with Fire» – 4:59
# «High Time» – 3:24
# «Hijinx» – 3:33
# «Straight On» – 5:10

; Side B – *Butterfly*

# «Dog & Butterfly» – 5:22
# «Lighter Touch» – 5:05
# «Nada One» – 5:22
# «Mistral Wind» – 6:45

Komponister er: Sue Ennis, Nancy Wilson, Ann Wilson, Roger Fisher og Howard Leese på A1, Sue Ennis, Nancy Wilson, Ann Wilson A2, A3, A4, B1, B2, B3 og Sue Ennis, Nancy Wilson, Ann Wilson, Roger Fisher på B4.

## Medvirkende
**Heart**

* Ann Wilson – hovedvokal (spor 1–6, 8); klokkespill (spor 5); piano (spor 6); bakgrunnsvokal (spor 7)
* Nancy Wilson – munnspill (spor 1); akustisk gitar (spor 2, 4, 7, 8); bakgrunnsvokal (spor 2, 5); "Hijinx"-gitar, "Who's Who"-vokal (spor 3); akustisk gitar (6- og 12-strengs) (spor 5, 6); hovedvokal (spor 7)
* Roger Fisher – elektrisk gitar (spor 1, 2, 4, 8); hovedgitar (spor 3); Zohn (spor 8)
* Howard Leese – elektrisk gitar (spor 1, 2, 4, 6); mridangam afrikansk conga (spor 1); bakgrunnsvokal (spor 2, 7); elektrisk piano (spor 3, 8); "Who's Who"-vokal (spor 3); piano (spor 5); Avatar (spor 6); orkesterarrangement, dirigering (spor 6, 7); akustisk piano, Moog (spor 8)
* Steve Fossen – bass (spor 1, 3–8); indisk dholak-tromme (spor 1)
* Michael Derosier – trommer (spor 1–4, 6–8); klokkespill (spor 8)

## Referanser
Kösjön

**Kösjön** er en innsjø 561 moh. like øst for Ånnsjön i Åre kommune, Jämtlands län i Sverige. Sjøen får tilsig gjennom Grubbvallbäcken fra Rängen, samt andre mindre bekker. Utløpet er i nordvest, der Kärrån renner ned til Ånnsjön. 

Sjøens areal er 10,66 km².

Den økologiske statusen for sjøen er vurdert som moderat (svensk: «måttlig»), med målsetting om «god» økologisk status innen 2027. Sjøen grenser langs bredden i sør og vest til Vålådalens naturreservat.

## Referanser
Aaja Chemnitz Larsen

**Aaja Chemnitz Arnatsiaq Larsen** (født 1977) er en grønlandsk politiker som er medlem av det danske Folketinget for Inuit Ataqatigiit, og representerer ett av de to parlamentsmandatene for Grønland.
## Utdanning og sivil karriere
Aaja Chemnitz Larsen har en mastergrad (MSc) i bedriftsøkonomi og revisjon fra Grønlands Universitet, samt en lederutdanning (Executive Management) fra INSEAD. Siden valget til Inatsisartut (det grønlandske parlamentet) i november 2014 har Aaja vært medlem av Inatsisartut, et verv hun tok permisjon fra på grunn av arbeidet i Folketinget.

I perioden 2012–2015 var Chemnitz Larsen Grønlands barneombud for MIO – nasjonal interesseorganisasjon for barns rettigheter på Grønland. Fra 2009 til 2012 var hun direktør for velferdsavdelingen i Sermersooq kommune, og hun var leder for sosialavdelingen i årene 2007–2009. Fram til 2009 var hun ansatt som assosiert ekspert i FN i New York, i avdelingen for sosiale og økonomiske saker, hvor hun arbeidet med urfolks rettigheter.
## Politisk karriere
Chemnitz Larsen ble valgt inn i Inatsisartut ved det grønlandske parlamentsvalget i 2014, men valgte å ikke stille til gjenvalg i valget i 2018, etter at hun ble valgt inn i Folketinget ved folketingsvalget i 2015. Hun ble gjenvalgt til Folketinget i 2019.

I 2019 presenterte Chemnitz Larsen en plan med fokus på tidlig forebygging av seksuelle overgrep mot barn, et økende problem på Grønland. Planen ba om finansiering og støtte fra Danmark til tiltakene. Planen ble godkjent, og Danmark forpliktet seg til å bidra med 80 millioner danske kroner, mens Grønland bidro med 20 millioner danske kroner til finansieringen.
### Grønlands uavhengighet
Chemnitz Larsen støtter grønlandsk uavhengighet, men mener at uavhengighet ikke er lett å oppnå, og at det heller ikke vil skje i nær fremtid.

## Referanser


## Eksterne lenker
* Biografi på nettsiden til Folketinget
* 
*
Celle Enomondo

**Celle Enomondo** er en by og en kommune i provinsen Asti i regionen Piemonte i det nordlige Italia. Byen har  innbyggere (2023). Celle Enomondo grenser til kommunene Antignano, Asti, Revigliasco d’Asti, San Damiano d’Asti.

## Referanser


## Eksterne lenker
*
Mychothenus

***Mychothenus*** er en slekt av biller som er beslektet med familien soppmarihøner (Endomychidae). Soppmarihønene lever, som navnet tyder på, på ulike slags sopp, for eksempel røyksopp og kjuker.

## Utseende
Små, nesten kulerunde, blanke, fint hårete, brune biller. Antennene er forholdsvis lange og 9-leddete med en lang, tre-leddet klubbe. Føttene er fire-leddete.

## Levevis

## Utbredelse
Slekten er utbredt i Sør-Europa, Sentral-Asia og Japan, også i Sentral-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** familien **[[Anamorphidae]]** Strohecker, 1953
****** Slekten ***Mychothenus*** Strohecker, 1953, 
******* *[[Mychothenus asiaticus]]* Sasaji, 1978
******* *[[Mychothenus caspicus]]* (Reitter, 1883)
******* *[[Mychothenus hirashimai]]* Sasaji, 1990
******* *[[Mychothenus japonica]]* (Reitter, 1889)
******* *[[Mychothenus minutus]]* (Fridswalszky, 1877)
******* *[[Mychothenus miyakei]]* Narukawa, 2015
******* *[[Mychothenus tropicalis]]* Strohecker, 1962

## Referanser




## Eksterne lenker
*